|  |
| --- |
| **PRAVILNIK**  **O VIDEO NADZORU**  **VODITELJA OBRADE**  **OSNOVNA ŠKOLA VODNJAN**  **- SCUOLA ELEMENTARE DIGNANO**  Vodnjan - Dignano, rujan 2018. |

Na temelju odredaba [Uredbe (EU) 2016/679 Europskog parlamenta i Vijeća o zaštiti pojedinaca u vezi s obradom osobnih podataka i o slobodnom kretanju takvih podataka](http://eur-lex.europa.eu/legal-content/HR/TXT/HTML/?uri=CELEX:32016R0679&qid=1462363761441&from=HR), Zakona o provedbi Opće uredbe o zaštiti podataka (»Narodne novine«, broj 42/18) i Statuta Škole, Školski odbor Osnovne škole Vodnjan - Scuola elementare Dignano, na prijedlog ravnatelja, dana 17. rujna 2018. godine donosi sljedeći

**P R A V I L N I K**

**O VIDEO NADZORU VODITELJA OBRADE**

**OSNOVNA ŠKOLA VODNJAN - SCUOLA ELEMENTARE DIGNANO**

1. **OPĆE ODREDBE**

**Članak 1.**

Video nadzor u smislu odredbi Zakona o provedbi Opće uredbe o zaštiti podataka (»Narodne novine«, broj 42/18) odnosi se na prikupljanje i daljnju obradu osobnih podataka koja obuhvaća stvaranje snimke koja čini ili je namijenjena da čini dio sustava pohrane.

Voditelj i izvršitelj obrade je Osnovna škola Vodnjan - Scuola elementare Dignano (dalje u tekstu: voditelj obrade) koja sama ili zajedno s drugima određuje svrhe i sredstva obrade osobnih podataka.

1. **OBRADA OSOBNIH PODATAKA PUTEM VIDEO NADZORA**

**Članak 2.**

Obrada osobnih podataka putem video nadzora provodi se u svrhu koja je nužna i opravdana za zaštitu osoba i imovine. Video nadzorom obuhvaćen je:

* glavni ulaz u Školu.

**Članak 3.**

Video nadzor voditelj obrade vrši samostalno.

**Članak 4.**

Voditelj obrade - izvršitelj obrade označiti će objekt odnosno pojedine prostorije u njemu te vanjske površine objekta pod video nadzorom, a oznaka će biti vidljiva najkasnije prilikom ulaska u perimetar snimanja.

Obavijest o video nadzoru sadržava sve relevantne informacije sukladno odredbi članka 13. Opće uredbe o zaštiti podataka, a posebno jednostavnu i lako razumljivu sliku uz tekst kojim se ispitanicima pružaju sljedeće informacije:

– da je prostor pod video nadzorom,

– podatke o voditelju obrade,

– podatke za kontakt putem kojih ispitanik može ostvariti svoja prava.

**Članak 5.**

Pravo pristupa osobnim podacima prikupljenim putem video nadzora imaju odgovorna osoba voditelja obrade- ravnatelj. Navedena odgovorna osoba ne smije koristiti snimke iz sustava video nadzora suprotno svrsi nužnoj i opravdanoj za zaštitu osoba i imovine voditelja obrade.

**Članak 6.**

Sustav video nadzora je zaštićen od pristupa neovlaštenih osoba. Voditelj obrade- izvršitelj obrade uspostavlja automatizirani sustav zapisa za evidentiranje pristupa snimkama video nadzora koji sadržava vrijeme i mjesto pristupa, kao i oznaku osoba koje su izvršile pristup podacima prikupljenim putem video nadzora.

Osim voditelja obrade i izvršitelja obrade pristup podacima imaju nadležna državna tijela u okviru obavljanja poslova iz svojeg zakonom utvrđenog djelokruga.

**Članak 7.**

Snimke dobivene putem video nadzora čuvaju se najviše šest mjeseci, osim ako je drugim zakonom propisan duži rok čuvanja ili ako su dokaz u sudskom, upravnom, arbitražnom ili drugom istovrijednom postupku.

1. **VIDEO NADZOR**

**Članak 8.**

Zaposlenici i korisnici su na primjeren način informirani o postavljanju sustava video nadzora.

1. **ZAVRŠNE ODREDBE**

**Članak 9.**

Ovaj Pravilnik stupa na snagu osmoga dana od dana donošenja, a objavit će se na službenoj web stranici Osnovne škole Vodnjan - Scuola elementare Dignano i dostupna je javnosti u skladu sa odredbama Zakona o pravu na pristup informacijama (»Narodne novine«, broj 25/13, 85/15).

OŠ VODNJAN - SE DIGNANO

Predsjednica Školskog odbora

Nensi Giachin Marsetič

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(potpis i pečat)*

KLASA:002-01/18-02/02

URBROJ:2168-04-55-59-01-18-01

*Dostaviti:*

1. *Naslovniku*
2. *Pismohrani*
3. *Službeniku za zaštitu podataka*
4. *Web stranici i oglasnoj ploči*